|  |  |
| --- | --- |
| Razdjel | 109 MINISTARSTVO PRAVOSUĐA I UPRAVE |
| Glava | 10980 OPĆINSKI SUDOVI |
| RKP i naziv proračunskog korisnika | 3847 OPĆINSKI SUD U DUBROVNIKU |
| Program | 2803 Vođenje sudskih postupaka |

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OPĆINSKOG SUDA U DUBROVNIKU**

**ZA 2024. GODINU**

***OBRAZLOŽENJE OPĆEG DIJELA IZVRŠENJA FINANCIJSKOG PLANA***

Račun prihod i rashoda daje nam uvid u kretanja prihoda, odnosno rashoda uspoređujući prethodno i tekuće izvještajno razdoblje kao i odnos ostvarenog i planiranog na razini tekuće godine.

.

Prihodi ostvareni za šestomjesečno razdoblje 2023. godine iznose 1.767.552,95 €, dok za isti period 2024. godine iznose 2.508.043,80 €.

Graf nam daje uvid u odnos planiranog i izvršenog prihoda za 2024. godinu. U šestomjesečnom razdoblju je izvršeno 55,77% financijskog plana.

Prateći ukupne rashode za prethodno i tekuće razdoblje dolazimo do odstupanja od 41,97 %.

Na kontima 311-plaće za zaposlene bilježimo povećanje od 40,98 % slijedom izmjene Zakona o državnim službenicima i stupanjem nove uredbe o nazivima radnih mjesta, uvjetima za raspored i koeficijentima za obračun plaće u državnoj službi čime su službenicima i namještenicima povećane plaće. Također izmjenom Zakona o plaći i drugim materijalnim pravima pravosudnih dužnosnika uvećane su i plaće pravosudnih dužnosnika kao i povećanja vrijednosti sata prekovremenog rada.

Na kontu 312-ostali rashodi za zaposlene povećanje od 53,12 % najvećim dijelom se odnosi izmjene Zakona o plaći i drugim materijalnim pravima pravosudnih dužnosnika čime su isti ostvarili sva materijalna prava jednaka službenicima.

Na kontima 322-rashod za materijal i energiju najveća odstupanja bilježimo na kontima 3223 energija gdje bilježimo pad u odnosu na prethodno razdoblje jer u cijelom šestomjesečnom razdoblju 2024. godine na snazi je bila Uredba o otklanjanju poremećaja na domaćem tržištu energije.

Na kontima 3224-materijal i dijelovi za tekuće održavanje bilježimo porast od 115,78 % nastao zbog dotrajalosti zgrade i opreme, kao i povećanja cijena proizvoda na tržištu (inflacije).

Na svim kontima 323- rashodi za usluge bilježimo povećanja u odnosu na prethodno razdoblje nastala kao rezultat inflacije.

Na kontu bankarskih usluga 3431 bilježimo povećanje od 82% uslijed povećanja cijena naknade za platni prometa HPB d.d.

Udio izvršenih rashoda u odnosu na tekući plan iznosi 55,8%.

***OBRAZLOŽENJE POSEBNOG DIJELA IZVRŠENJA FINANCIJSKOG PLANA***

U posebnom dijelu dan je detaljan uvid u šestomjesečno izvršenje u odnosu na tekući plan iz čega je vidljivo kretanje rashoda unutar okvira plana. Rashodi poslovanja, odnosno izvršenje u šestomjesečnom periodu u odnosu na tekući plan iznose 55,8%. Uslijed inflatornog učinka, rashodi za usluge bilježe 80,12%.izvršenja izvornog plana koji je napravljen na bazi rashoda 2023. godine kada se nije moglo znati da će doći do ovolikog povećanja cijena na tržištu.